
PATVIRTINTA
Šakių rajono savivaldybės
administracijos direktoriaus
2026 m.                   d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS 
KUDIRKOS NAUMIESČIO SENIŪNIJA

2025 METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

KUDIRKOS NAUMIESČIO SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

KUDIRKOS NAUMIESČIO SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

[bookmark: _Hlk195022478]STRATEGINIAI  UŽDAVINIAI

Šakių rajono savivaldybės administracijos Kudirkos Naumiesčio seniūnijos uždaviniai:
1. Formuoti šiuolaikinę susisiekimo infrastruktūrą;
2. Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams; 
3. Didinti švietimo paslaugų prieinamumą;
4. Mažinti socialinės dezintegracijos ir skurdo prielaidas;
5. Užtikrinti savivaldybės funkcijų ir įsipareigojimų vykdymą;
6. Gerinti viešojo valdymo praktiką.

2025 M. STRATEGINIUS UŽDAVINIUS ĮGYVENDINANČIOS PROGRAMOS

Kudirkos Naumiesčio seniūnija, vykdydama savo veiklą, prisidėjo prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (001);
2. Švietimo, sporto ir kultūros puoselėjimo programa (002);
3. Sveikatos stiprinimo ir socialinės integracijos didinimo programa (003);
5. Valdymo programa (004).




VEIKLOS APŽVALGA PAGAL KUDIRKOS NAUMIESČIO SENIŪNIJOS METINĮ VEIKLOS PLANĄ

Seniūnijos 2025 metų veiklos planas skirtas įgyvendinti Lietuvos Respublikos vietos savivaldos įstatyme nustatytas seniūnijos ir seniūno funkcijas, atstovaujant seniūnijos bendruomenės viešiesiems poreikiams ir interesams, parengtas atsižvelgiant į rajono savivaldybės 2025 metų biudžete skirtus asignavimus. 
Įgyvendinant Kudirkos Naumiesčio seniūnijos 2025 metų veiklos plane iškeltus uždavinius, vykdant savarankiškas ir valstybės deleguotas funkcijas, seniūnijoje gyventojai buvo aptarnaujami laiku ir kokybiškai, seniūnijos gyventojams buvo suteikta reikalinga informacija, išduotos pažymos ir kiti reikalingi dokumentai, suteikta reikalinga socialinė pagalba, žemės ūkio subjektams suteikta reikalinga informacija, deklaruota gyvenamoji vieta. Siekta efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui.
Seniūnijoje, kurią sudaro Kudirkos Naumiesčio miestas ir 29 kaimai, gyvenamąją vietą deklaravo 2097 gyventojai. Kudirkos Naumiesčio mieste veiklą vykdė Kudirkos Naumiesčio bendruomenės centras „Santaka“ ir asociacijos „Naumiestiečių sambūris“ bei „Išmanus jaunimas‘, kaimuose – Panovių bendruomenės centras, bendruomenės „Lauma“ ir „Mūsų kertė“. Seniūnija suskirstyta į aštuonias seniūnaitijas: Panovių, Novos, Kubilėlių – Būblelių, Tarpučių, Turčinų, Baltkalnio, J. Bagdono ir Centro. Visose seniūnaitijose išrinkti seniūnaičiai.

DUOMENYS APIE SENIŪNIJĄ

	1.
	Seniūnijos plotas
	ha
	7758

	2.
	Bendras kelių ir gatvių ilgis
	km
	64,978

	3.
	Valomų gatvių ir šaligatvių plotas
	ha
	6,9

	4.
	Valomų aikštelių plotas
	m2
	5500

	5.
	Gatvių skaičius
	vnt.
	44

	6.
	Tvarkomų kapinių skaičius
	vnt.
	18

	7.
	Kapinių teritorijos plotas
	ha
	9,631

	8.
	Poilsiaviečių skaičius
	vnt.
	1

	9.
	Lankytinų vietų seniūnijoje skaičius
	vnt.
	18

	10.
	Kultūros paveldo objektų skaičius
	vnt.
	12

	11.
	Eksploatuojamų šviestuvų skaičius
	vnt.
	471

	12. 
	Parkų skaičius
	vnt.
	1

	13.
	Seniūnijos prižiūrimų želdinių plotas
	ha
	49,8

	14.
	Seniūnijos prižiūrimų gėlynų plotas
	ha
	0,30




KUDIRKOS NAUMIESČIO SENIŪNIJOS 2025 METŲ VEIKLOS ĮGYVENDINIMO APŽVALGA

Įgyvendinant Kudirkos Naumiesčio seniūnijos 2025 metų veiklos planą, buvo siekiama prisidėti prie Šakių rajono savivaldybės 2025–2035 metų strateginiame plėtros plane numatytų tikslų įgyvendinimo: 
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą;
· Didinti socialinę gerovę;
· Stiprinti vietos savivaldą.

Kudirkos Naumiesčio seniūnija įgyvendino:
· Šakių rajono savivaldybės 2025–2027 metų strateginio veiklos plano programos „Teritorijų vystymo ir ekonominės aplinkos gerinimo programa“ (kodas 001) seniūnijos 1 uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę, periodiškai buvo prižiūrimi seniūnijos teritorijoje esantys vietinės reikšmės keliai ir gatvės su žvyro danga (ilgis 64,978 km): greideriuojami, atnaujinama žvyro danga, užpilamos kelio išdaužos, lyginami (skutami) kelkraščiai. Per ataskaitinį laikotarpį nugreideriuota 18,68 km seniūnijos kelių ir gatvių su žvyro danga, paskleista ir išlyginta 888,39 m3 žvyro. Duobių užtaisymui įsigyta 2000 kg šalto asfalto, šaligatvių įrengimui - 110,4 t smėlio. Vasaros metu  buvo šienaujamos pakelės, žiemos metu, pagal poreikį, valomas sniegas, miesto gatvės bei šaligatviai valomi ir barstomi smėlio – druskos mišiniu, pavasarį, dulkėtumui sumažinti, specialiuoju (druskos) tirpalu drėkinami žvyrkeliai gyvenvietėse (4,51 km). 2025 m. buvo pradėti kapitalinio remonto darbai Kranto gatvėje Kudirkos Naumiestyje. Pagerinta žvyro danga Baltkalnio gatvėje, Santakos gatvės atkarpoje nuo sankirtos  su P. Mašioto gatve link Kudirkos Naumiesčio valymo įrenginių, Alyvų gatvės atkarpoje nuo sankirtos su Vaišvilų gatve iki sankirtos su Panovių gatve Totorviečių kaime. 
· Šakių rajono savivaldybės 2025–2027 metų strateginio veiklos plano programos „Teritorijų vystymo ir ekonominės aplinkos gerinimo programa“ (kodas 001) 2 uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ priemonę „Aplinkotvarkos ir atliekų tvarkymo sistemos gerinimas“. Įgyvendinant priemonę, buvo tvarkomos seniūnijos teritorijoje esančios kapinės: šienaujama žolė, surenkamos ir išvežamos šiukšlės iš kapinių, rūpinamasi, pagal galimybes, vandens tiekimu, avarinių ir pavojingų medžių šalinimu, atliekami kiti aplinkos priežiūros darbai. Taupant lėšas, iš nupjautų medžių ir krūmų  paruošta 20 m3 malkų seniūnijos pastato patalpų šildymui. Tvarkytos seniūnijai priklausančios viešojo naudojimo teritorijos, šienauta, grėbti lapai, surinktos ir išvežtos šiukšlės. Pirktos pakelių priežiūros ir tvarkymo seniūnijos teritorijoje (186 val.) bei biotualetų nuomos ir aptarnavimo paslaugos (3 vnt.). Želdiniai ir gėlynai prižiūrėti bei tvarkyti pagal poreikį. Miesto viešųjų erdvių apsodinimui įsigyta 508 vnt. įvairių gėlių daigų. Gerinta Kudirkos Naumiesčio miesto šaligatvių dangos būklė į pagalbą pasitelkiant asmenis, atliekančius visuomenei naudingą veiklą. 2025 m.  užbaigti šaligatvio rekonstravimo darbai Kudirkos Naumiestyje, Dariaus ir Girėno gatvės atkarpoje nuo sankirtos su Varpo gatve iki sankirtos su Kranto gatve (330 m2). Pradėti šaligatvio įrengimo darbai Bažnyčios gatvės atkarpoje nuo gyvenamojo namo Nr. 39 iki Nr. 49 (50 m). Taip pat sutvarkyti įvažiavimai į daugiabučių namų Vilkaviškio g. 2 ir Tilto g. 25 kiemus Kudirkos Naumiesčio mieste. Įsigytos medžiagos prie autobusų stotelės Kudirkos Naumiestyje pastatyto ženklo „Mano Naumiestis“ rėmo ir pamatų montavimo darbams. Seniūnijos teritorijoje apšviestos Kudirkos Naumiesčio miesto ir gyvenviečių gatvės, vykdyta nuolatinė gatvių apšvietimo tinklų priežiūra, keistos perdegusios lempos. 2025 m. Būblelių kaime pakeista 14 vnt. senų gatvės šviestuvų į naujus LED tipo šviestuvus, taip pat 10 vnt.  apšvietimo laiką reguliuojančių laikrodžių pakeista astronominiais. Ataskaitiniu laikotarpiu įsigyta ilgalaikio turto: traktoriukas Raideris, žoliapjovė Sicma, aukšto slėgio plovykla STIHL, puspriekabė Pronar, motorinis pjūklas STIH. Gavus papildomų lėšų iš savivaldybės  biudžeto, įrengtas naujas atitvaras ant tilto pasienyje su Rusija, Vytauto gatvės pabaigoje, Kudirkos Naumiestyje. Aplinkos išlaikymo darbuotojams mokėtas darbo užmokestis ir socialinio draudimo įmokos. 
· Šakių rajono savivaldybės 2025–2027 metų strateginio veiklos plano programos „Švietimo, sporto ir kultūros puoselėjimo programa“ (kodas 002) 3 uždavinio „Didinti švietimo paslaugų prieinamumą“ priemonę „Ugdymo įstaigų pasiekiamumo gerinimas“. Įgyvendinant šią priemonę, seniūnijos transportu iš aplinkinių kaimų į/iš Kudirkos Naumiesčio Vinco Kudirkos gimnaziją buvo pavežami mokiniai (15 vnt.).  
· Šakių rajono savivaldybės 2025–2027 metų strateginio veiklos plano programos „Sveikatos stiprinimo ir socialinės integracijos didinimo programa“ (kodas 003) 4 uždavinio „Mažinti socialinės dezintegracijos ir skurdo prielaidas“ priemones: „Savivaldybės gyventojų užimtumo skatinimas“, „Finansinės pagalbos ir materialinės paramos teikimas  savivaldybės gyventojams“ ir  „Atskiroms socialinėms grupėms prieinamo būsto pasiūlos didinimas“. Įgyvendinant 4 uždavinio „Mažinti socialinės dezintegracijos ir skurdo prielaidas“ priemonę „Savivaldybės gyventojų užimtumo skatinimas“, pagal 2025 m. Užimtumo didinimo programą buvo įdarbinti 2 seniūnijos gyventojai, kurie atliko visuomeninės paskirties teritorijų tvarkymo ir priežiūros darbus, dirbo pagalbinius darbus prie šaligatvių klojimo trinkelėmis, iš nugenėtų ir nupjautų senų medžių ruošė malkas seniūnijos pastato apšildymui, rudenį grėbė ir lapų surinkėju rinko nukritusius lapus. Labiausiai socialiai pažeidžiami asmenys užsidirbo lėšų gyvenimui, nereikėjo mokėti pašalpų, neprarado darbo įgūdžių, dalis susirado nuolatinį darbą, kartu buvo sprendžiamos socialinės ir miesto tvarkymo problemos.
Įgyvendinant 4 uždavinio „Mažinti socialinės dezintegracijos ir skurdo prielaidas“ priemonę 
„Finansinės pagalbos ir materialinės paramos teikimas  savivaldybės gyventojams“, nustatyta tvarka buvo priimami prašymai dėl socialinės piniginės paramos ir kompensacijų bei socialinių išmokų skyrimo (692 vnt.), nemokamo maitinimo ir paramos mokinio reikmėms įsigyti (46 vnt.), materialinio nepritekliaus mažinimo programos socialinei kortelei įsigyti (šeimos) (111 vnt.). Organizuotas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Seniūnijoje dirbanti socialinio darbo organizatorė kėlė kvalifikaciją. Vienkartinių pašalpų skyrimu ir mokėjimu buvo siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių, nukentėję nuo stichinės nelaimės (gaisro, audros, liūties ir pan.), ligos atvejais (sunkios operacijos, traumos, onkologijos ligos) ir kitais ekstremalios (socialinės) situacijos atvejais. Seniūno skyrimu, dėl sunkios materialinės padėties, 3 seniūnijos gyventojams išmokėtos tikslinės pašalpos. 48 socialines pašalpas gaunantys asmenys buvo pasitelkti visuomenei naudingai veiklai atlikti, skirtos lėšos buvo panaudotos darbo priemonių įsigijimui. 
Įgyvendinant 4 uždavinio „Mažinti socialinės dezintegracijos ir skurdo prielaidas“ priemonę 
„Atskiroms socialinėms grupėms prieinamo būsto pasiūlos didinimas“, savivaldybei nuosavybės teise priklausančiuose socialiniuose ir savivaldybės būstuose buvo gerinamos gyvenimo sąlygos, pagal galimybes tvarkoma elektros instaliacija, apšildymo sistemos, vandentiekio ir nuotekų tinklai, atliekami įvairūs remonto darbai. Daugiabučiame gyvenamajame name Vytauto g. 23, Kudirkos Naumiestyje, kuriame yra 11 socialinių būstų, sumontuotas stogelis virš nusileidimo į rūsį.  
· Šakių rajono savivaldybės 2025–2027 metų strateginio veiklos plano programos „Valdymo programa“ (kodas 004) 5 uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ bei 6 uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas (priemonių planas)“. Seniūnijos funkcijos numatytos seniūnijos veiklos nuostatuose, patvirtintuose rajono savivaldybės administracijos direktoriaus 2025 m. kovo 5 d. įsakymu Nr. AT-172 „Dėl Šakių rajono savivaldybės administracijos seniūnijų veiklos nuostatų patvirtinimo“. Įgyvendinant 5 uždavinio „Užtikrinti savivaldybės funkcijų ir įsipareigojimų vykdymą“  priemonę „Savivaldybės valdymo ir funkcionalumo užtikrinimas“, siekta didinti valdymo kokybę, kokybiškai vykdyti seniūnijos funkcijas, įgyvendinti rajono strateginio plėtros plano prioritetus. Tobulintas vidaus administravimas, gerinta viešųjų ir administracinių paslaugų teikimo kokybė. Pagal finansines galimybes buvo skatinamas seniūnijos darbuotojų kvalifikacijos kėlimas, gerinama informacinių technologijų bazė, diegiamos įvairios programos ir plėtojamas elektroninių paslaugų teikimas. 2025 m. pakeista seniūnijos garažų stogo danga, administracinio pastato viduje atnaujintos dviejų kabinetų grindų dangos, išdažyti 6 kabinetai., ant 14 langų sumontuoti roletai. Įsigytas pastatomas seifas. Atliktas tarnybinio automobilio VW Passat kapitalinis remontas. 
Įgyvendinant 6 uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas (priemonių planas)“, buvo diegiamos naujos ir tobulinamos veikiančios informacinės sistemos, seniūnijoje DVS priemonėmis išduodami leidimai, pažymos ir kiti dokumentai per trumpesnį laiką, nelaukiant, kol sueis teisės aktuose nustatytas terminas. Nuolat vykdomos gyvenamosios vietos deklaravimo funkcijos, seniūnijos gyventojams atliekami notariniai veiksmai. Buvo dirbama su MGVDIS (Metrikacijos ir gyvenamosios vietos deklaravimo informacinė sistema), DVS programa (Kontora), VIPIS (Viešųjų pirkimų sistema), su EAIS (Elektroninio archyvo informacine sistema), PERSONALAS (personalo valdymo sistema), SABIS (Sąskaitų administravimo bendroji informacinė sistema), SVS (Sutarčių valdymo sistema).
Seniūnijos funkcijos 2025 m.:
· neviršydama savo įgaliojimų, Seniūnijos teritorijoje organizavo ir kontroliavo savivaldybės
institucijų sprendimų įgyvendinimą arba pati juos įgyvendino;
· dalyvavo vertinant atskirų šeimų (asmenų) gyvenimo sąlygas bei poreikius ir surašant buities 
ir gyvenimo sąlygų patikrinimo aktą, teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrino prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· rinko ir merui teikė duomenis, reikalingus savivaldybės teritorijoje gyvenančių vaikų 
apskaitai;
· registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis Savivaldybės administracijos direktoriui;
· dalyvavo rengiant ir įgyvendinant kaimo plėtros programas;
· dalyvavo organizuojant ir įgyvendinant civilinę saugą;
· dalyvavo rengiant ir įgyvendinant gyventojų užimtumo programas;
· dalyvavo organizuojant vietos gyventojų apklausas, atliekant gyventojų ir būstų, kitus 
visuotinius surašymus;
· dalyvavo kuriant ir įgyvendinant informacinės visuomenės plėtros programas;
· dalyvavo organizuojant gyventojų sporto ir kultūros renginius;
· dalyvavo organizuojant viešuosius darbus ir visuomenei naudingą veiklą;
· organizavo nemokamus viešuosius darbus nustatyta tvarka pasiųstiems asmenims;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, 
želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· dalyvavo vykdant socialinės paramos teikimą ir socialinių pašalpų, išmokų mokėjimą ir kontrolę;
· teisės aktų nustatyta tvarka dalyvavo įgyvendinant valstybės perduotas funkcijas žemės ūkio 
srityje;
· dalyvavo rengiant ir įgyvendinant vietos veiklos grupių programas ir vietos plėtros strategijas;
· tvarkė priskirtus registrus ir nustatyta tvarka teikia duomenis;
· tvarkė gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išdavė seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· Vyriausybės nustatyta tvarka išdavė leidimus laidoti, jeigu seniūnijos aptarnaujamoje teritorijoje atlieka kapinių priežiūrą;
· dalyvavo organizuojant viešųjų paslaugų teikimą ir (arba) prižiūrint, kaip teikiamos viešosios 
paslaugos, teikė pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 54 straipsnio 2 dalyje numatytais atvejais pati teikė šias paslaugas; 
· užtikrino tinkamą Seniūnijos dokumentų tvarkymą, naudojimą ir saugojimą;
· teisės aktų nustatyta tvarka organizavo Seniūnijos balanse esančio turto inventorizaciją;
· organizavo Seniūnijos balanse esančio ilgalaikio ir trumpalaikio turto efektyvų valdymą ir 
naudojimą;
· dalyvavo įgyvendinant Seniūnijoje kultūrinių renginių, kuriuos rengia kultūros įstaigos, projektus;
· vykdė rajono savivaldybei nuosavybės teise priklausančių gyvenamųjų patalpų administravimą;
· vykdė kitas Lietuvos Respublikos vietos savivaldos įstatymo priskirtas ar Savivaldybės 
tarybos sprendimu nustatytas, funkcijas.
Įgyvendinant 2025 metų veiklos planą bei uždavinius, buvo užtikrintas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams bei administracijos direktoriui.

